29.07.2024.

*Par iepirkuma procedūras*

*“3. apakšstacijas ēkas atjaunošana un elektroiekārtu nomaiņa. 1.kārta”*

*(identifikācijas Nr. RS/2024/51) nolikuma prasībām*

Rīgas pašvaldības sabiedrības ar ierobežotu atbildību „Rīgas satiksme” Iepirkuma komisija (turpmāk – Pasūtītājs) no iespējamā piegādātāja ir saņēmusi vēstuli ar lūgumu sniegt skaidrojumu par nolikumā ietvertajām prasībām.

**1.jautājums**:

Iepirkuma nolikuma punktā 23.2.2. noteikts “būvdarbu vadītājam, kuram ir būvprakses sertifikāts elektroietaišu (spriegums no 1 līdz 35 kV) izbūves darbu vadīšanā ar sertifikācijas virzienu transformatoru apakšstacijas un sadales punktu izbūve un pieredze ne vairāk kā 5 (piecos) iepriekšējos gados (kā arī periodā līdz piedāvājumu iesniegšanas brīdim) vismaz 1 (vienas) 10 kV vai augstāka sprieguma apakšstacijas atjaunošanas vai pārbūves darbu vadīšanā, kuru ietvaros ir veikta elektroietaišu (spriegums no 1 līdz 35 kV) pārbūve vai izbūve un attālinātās televadības sistēmas ierīkošana un objekts ir pilnībā pabeigts un nodots ekspluatācijā”.

Ņemot vērā, ka būvdarbu vadītājs savu pieredzi var apliecināt ar darbiem, kas veikti apakšstacijā ar 10 kV vai augstāku spriegumu, t.i. tiek pieļauta iespēja apliecināt pieredzi arī ar darbiem, kas veikti augstsprieguma apakšstacijā (spriegums virs 110 kV), lūdzam grozīt nolikuma punktu un apstiprināt, ka darbu ietvaros pārbūvēto vai izbūvēto elektroietaišu spriegums var būt arī augstāks nekā 35 kV, t.i. virs 110 kV.

**2.jautājums:**

Ar šo lūdzam pagarināt iepirkuma "3. apakšstacijas ēkas atjaunošana un elektroiekārtu nomaiņa. 1.kārta" (Identifikācijas Nr. RS/2024/51) piedāvājumu iesniegšanas termiņu līdz **2024.gada 20.augustam**, jo, ņemot vērā projekta apjomu un specifiku, lai sagatavotu kvalitatīvu un konkurētspējīgu piedāvājumu, ir nepieciešams garāks piedāvājumu sagatavošanas termiņš.

**Atbilde:** Informējam, ka nolikumā tiks veikti grozījumi. Lūdzam sekot informācijai [www.eis.gov.lv](http://www.eis.gov.lv) un [www.rigassatiksme.lv](http://www.rigassatiksme.lv).

Iepirkumu komisijas priekšsēdētājas vietnieks I.Zīverts